Document ID: 31997R0997

Komisijos reglamentas (EB) Nr. 997/97
1997 m. birželio 3 d.
iš dalies keičiantis Reglamentus (EB) Nr. 1431/94, (EB) Nr. 1474/95 ir (EB) Nr. 1251/96, nustatančius išsamias taisykles dėl tam tikrų tarifinių kvotų kiaušiniams ir paukštienai taikymo, ir pratęsiantis tam tikrų licencijų šiuose sektoriuose galiojimo laiką
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 1516/96 [2], ypač į jo 3 straipsnio 2 dalį, 6 straipsnio 1 dalį ir 15 straipsnį,
atsižvelgdama į 1975 spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [3] su paskutiniais pakeitimais, padarytais Komisijos reglamentu (EB) Nr. 2916/95 [4], ypač į jo 15 straipsnį,
atsižvelgdama į 1975 m. spalio 29 d. Tarybos reglamentą (EEB) Nr. 2783/75 dėl prekybos ovalbuminu ir laktalbuminu bendros sistemos [5] su paskutiniais pakeitimais, padarytais Reglamentu (EB) Nr. 2916/95, ypač į jo 2 straipsnio 1 dalį, 4 straipsnio 1 dalį ir 10 straipsnį,
atsižvelgdama į 1994 m. kovo 29 d. Tarybos reglamentą (EB) Nr. 774/94, atidarantį tam tikras Bendrijos tarifines aukštos kokybės jautienos, taip pat kiaulienos, paukštienos, kviečių ir meslino bei sėlenų, išsijų ir kitų liekanų kvotas bei numatantį tokių kvotų administravimą [6], su paskutiniais pakeitimais, padarytais Komisijos reglamentu (EB) Nr. 2198/95 [7], ypač į jo 7 straipsnį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, taikymo [8],
kadangi tarifinės kvotos tam tikriems produktams kiaušinių ir paukštienos sektoriuje buvo atidarytos ir buvo numatytas jų administravimas 1994 m. birželio 22 d. Komisijos reglamentu Nr. 1431/94, nustatančiu išsamias importo priemonių, numatytų Tarybos reglamente Nr. 774/94 [9], atidarančiame tam tikras Bendrijos tarifines paukštienos ir tam tikrų kitų žemės ūkio produktų kvotas ir numatančiame tokių kvotų administravimą, taikymo paukštienos sektoriuje taisykles, su paskutiniais pakeitimais, padarytais Reglamentu (EB) Nr. 958/96 [10], vadovaujantis 1995 m. birželio 28 d. Komisijos reglamentu Nr. 1474/95, atidarančiu tarifines kvotas kiaušinių sektoriuje ir nustatančiu jų administravimą [11] su paskutiniais pakeitimais, padarytais Reglamentu (EB) Nr. 1219/96 [12], ir vadovaujantis 1996 m. birželio 28 d. Komisijos reglamentu Nr. 1251/96, atidarančiu tarifines kvotas paukštienos sektoriuje ir nustatančiu jų administravimą [13]; kadangi, siekiant palengvinti prekybą tarp Europos bendrijos ir trečiųjų šalių, turi būti įmanoma importuoti kiaušinius ir paukštieną be įsipareigojimo importuoti iš jų kilmės šalies, nors statistikai ją vis dėlto būtina nurodyti 8 importo licencijos skiltyje;
kadangi šios nuostatos turi būti taikomos toms importo licencijoms, kurių galiojimo laikas dar nėra pasibaigęs ir kurios dar nebuvo naudotos ar buvo naudotos tik iš dalies;
kadangi, siekiant leisti ūkio subjektams pasinaudoti šiame Reglamente pateiktomis naujomis nuostatomis iki licencijų galiojimo laiko pabaigos, tam tikrų licencijų galiojimo laikas turėtų būti pratęstas;
kadangi šiame Reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1431/94 3 straipsnio c punktas pakeičiamas taip:
"c) paraiškų licencijai gauti ir licencijų 8 skiltyje nurodoma kilmės šalis; licencijomis įpareigojama importuoti iš nurodytos šalies, išskyrus 3 ir 5 grupėms"
.
2 straipsnis
Reglamento (EB) Nr. 1474/95 4 straipsnio c punktas pakeičiamas taip:
"c) paraiškų licencijai gauti ir licencijų 8 skiltyje nurodoma kilmės šalis"
.
3 straipsnis
Reglamento (EB) Nr. 1251/96 4 straipsnio c punktas pakeičiamas taip:
"c) paraiškų licencijai gauti ir licencijų 8 skiltyje nurodoma kilmės šalis"
.
4 straipsnis
1. Licencijų, išduotų 3 ir 5 grupėms vadovaujantis Reglamentu (EB) Nr. 1431/94 per 1997 m. pirmąjį ketvirtį, galiojimo laikas pratęsiamas iki 1997 m. liepos 31 d.
2. Licencijų, išduotų vadovaujantis Reglamentu (EB) Nr. 1251/96 per 1997 m. pirmąjį ir antrąjį ketvirtį, galiojimo laikas pratęsiamas iki 1997 m. liepos 31 d.
3. Licencijų, išduotų vadovaujantis Reglamentu (EB) Nr. 1474/95 per 1997 m. pirmąjį ketvirtį, galiojimo laikas pratęsiamas iki 1997 m. liepos 31 d.
5 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas taikomas toms importo licencijoms, kurių galiojimo laikas dar nėra pasibaigęs ir kurios dar nebuvo naudotos arba buvo naudotos tik iš dalies.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. birželio 3 d.

Labels: 3
17
15